ประกาศกรมสรรพสามิตประกาศกรมสรรพสามิตเรื่องหลักเกณฑ์และเงื่อนไขการยกเว้นภาษีสรรพสามิตสำหรับแบตเตอรี่ที่ใช้เป็นวัตถุดิบหรือส่วนประกอบในการผลิตสิ่งของอื่นเพื่อการส่งออกนอกราชอาณาจักรพ.ศ. ๒๕๕๔[๑] อาศัยอำนาจตามความในประกาศกระทรวงการคลัง เรื่อง ยกเว้นภาษีสรรพสามิต(ฉบับที่ ๘๘) ลงวันที่ ๒๖ มกราคม พ.ศ. ๒๕๕๔อธิบดีกรมสรรพสามิตกำหนดหลักเกณฑ์และเงื่อนไขการยกเว้นภาษีสรรพสามิตสำหรับแบตเตอรี่ที่ใช้เป็นวัตถุดิบหรือส่วนประกอบในการผลิตสิ่งของอื่นเพื่อการส่งออกนอกราชอาณาจักรโดยออกประกาศไว้ดังต่อไปนี้ข้อ ๑ ในประกาศนี้สิ่งของอื่น หมายความว่าสิ่งของที่มิได้ระบุไว้ในกฎหมายว่าด้วยพิกัดอัตราภาษีสรรพสามิต ซึ่งต้องใช้แบตเตอรี่เป็นวัตถุดิบหรือส่วนประกอบจึงจะสามารถใช้งานได้เป็นปกติวิสัยผู้ใช้ หมายความว่า เจ้าของ หรือผู้จัดการหรือบุคคลอื่นซึ่งรับผิดชอบในการดำเนินงานในอุตสาหกรรมต่าง ๆ ที่ใช้แบตเตอรี่ที่ได้รับการยกเว้นภาษีสรรพสามิตเป็นวัตถุดิบหรือส่วนประกอบในการผลิตสิ่งของอื่นเพื่อการส่งออกนอกราชอาณาจักรสถานประกอบการ หมายความว่าสถานที่ตั้งในการดำเนินกิจการเกี่ยวกับอุตสาหกรรมต่าง ๆ ที่ใช้แบตเตอรี่เป็นวัตถุดิบหรือส่วนประกอบในการผลิตสิ่งของอื่นเพื่อการส่งออกนอกราชอาณาจักรและให้หมายความรวมถึงสถานที่เก็บแบตเตอรี่หรือสำนักงานใหญ่ หรือสำนักงานสาขาด้วยหมวด ๑การขอยกเว้นภาษีสรรพสามิตสำหรับผู้ประกอบอุตสาหกรรมและผู้นำเข้า ข้อ ๒ การยกเว้นภาษีสรรพสามิตสำหรับแบตเตอรี่ที่ใช้เป็นวัตถุดิบหรือส่วนประกอบในการผลิตสิ่งของอื่นเพื่อการส่งออกนอกราชอาณาจักรให้สิทธิเฉพาะผู้ประกอบอุตสาหกรรมหรือผู้นำเข้าแบตเตอรี่ซึ่งจำหน่ายหรือส่งมอบแบตเตอรี่ให้แก่ผู้ใช้ตามที่ระบุไว้ในคำขอยกเว้นภาษีสรรพสามิตและได้รับการพิจารณาให้ลงทะเบียนเป็นผู้ใช้ตามข้อ๖ แล้วเท่านั้นข้อ ๓ ผู้ประกอบอุตสาหกรรมและผู้นำเข้าที่ประสงค์จะขอยกเว้นภาษีสรรพสามิตสำหรับแบตเตอรี่ที่ใช้เป็นวัตถุดิบหรือส่วนประกอบในการผลิตสิ่งของอื่นเพื่อการส่งออกนอกราชอาณาจักรให้ยื่นคำขอยกเว้นภาษีสรรพสามิตต่อสรรพสามิตพื้นที่พร้อมหลักฐานตามแบบ บต.๐๑ ท้ายประกาศนี้ดังนี้๓.๑ กรณีแบตเตอรี่ที่ผลิตขึ้นในราชอาณาจักรให้ผู้ประกอบอุตสาหกรรมยื่นคำขอยกเว้นภาษีสรรพสามิตต่อสรรพสามิตพื้นที่แห่งท้องที่ที่โรงอุตสาหกรรมตั้งอยู่ก่อนนำออกจากโรงอุตสาหกรรม๓.๒ กรณีแบตเตอรี่ที่นำเข้ามาในราชอาณาจักรให้ผู้นำเข้ายื่นคำขอยกเว้นภาษีสรรพสามิตต่อสรรพสามิตพื้นที่แห่งท้องที่ที่ด่านศุลกากรที่มีการนำเข้าหรือด่านศุลกากรที่มีการดำเนินพิธีการศุลกากรตรวจปล่อยสินค้าตั้งอยู่แล้วแต่กรณี ก่อนการนำเข้า๓.๓ การยื่นคำขอตาม ๓.๑ หรือ ๓.๒ผู้ยื่นคำขอต้องมีหลักฐานประกอบคำขอดังนี้๓.๓.๑ บัญชีรายชื่อผู้ใช้ตามแบบแนบท้ายประกาศนี้ ทั้งนี้ รายชื่อผู้ใช้ต้องปรากฏตรงกับที่ได้ลงทะเบียนกับกรมสรรพสามิตแล้ว๓.๓.๒หนังสือยินยอมให้เจ้าพนักงานสรรพสามิตเข้าทำการตรวจสอบตามแบบแนบท้ายประกาศนี้เมื่อเจ้าพนักงานสรรพสามิตได้ตรวจสอบคำขอและหลักฐานต่าง ๆ แล้ว หากเห็นว่าถูกต้องครบถ้วนให้เสนอสรรพสามิตพื้นที่เพื่อพิจารณาลงนามในแบบบต.๐๑ ต่อไปข้อ ๔ ในกรณีที่แบตเตอรี่ที่ได้รับการยกเว้นภาษีสรรพสามิตเกิดการสูญหายหรือขาดจำนวนไปหรือมิได้นำไปใช้เป็นวัตถุดิบหรือส่วนประกอบในการผลิตสิ่งของอื่นเพื่อการส่งออกนอกราชอาณาจักรจริงให้ผู้ประกอบอุตสาหกรรมหรือผู้นำเข้าชำระภาษีสรรพสามิตสำหรับแบตเตอรี่ตามจำนวนที่สูญหายหรือขาดจำนวนไป หรือมิได้นำไปเป็นวัตถุดิบหรือส่วนประกอบในการผลิตสิ่งของอื่นเพื่อการส่งออกนอกราชอาณาจักรในอัตราภาษีที่ใช้บังคับณ วันที่ความรับผิดในอันจะต้องเสียภาษีเกิดขึ้น พร้อมทั้งเบี้ยปรับและเงินเพิ่มเว้นแต่จะพิสูจน์ได้ว่าเป็นการสูญหายหรือขาดจำนวนไปโดยเกิดจากเหตุสุดวิสัยหรือมีเหตุผลอันสมควรและได้รับความเห็นชอบจากสรรพสามิตพื้นที่แล้วข้อ ๕ ในกรณีที่ผู้ประกอบอุตสาหกรรมและผู้นำเข้ามิได้ปฏิบัติตามข้อ๒ หรือข้อ ๓ ของประกาศนี้ ให้ถือว่าแบตเตอรี่ที่ขอยกเว้นภาษีนั้นไม่ได้รับสิทธิในการยกเว้นภาษีสรรพสามิตให้ผู้ประกอบอุตสาหกรรมหรือผู้นำเข้ามีหน้าที่ต้องชำระภาษีสรรพสามิต เบี้ยปรับ และเงินเพิ่มสำหรับแบตเตอรี่นั้นในอัตราภาษีที่ใช้บังคับณ วันที่ความรับผิดในอันจะต้องเสียภาษีเกิดขึ้นหมวด ๒การลงทะเบียนเป็นผู้ใช้แบตเตอรี่ที่ได้รับการยกเว้นภาษีสรรพสามิตที่ใช้เป็นวัตถุดิบหรือส่วนประกอบในการผลิตสิ่งของอื่นเพื่อการส่งออกนอกราชอาณาจักร ข้อ ๖ ผู้ใช้ที่ประสงค์จะใช้แบตเตอรี่ที่ได้รับการยกเว้นภาษีสรรพสามิตเป็นวัตถุดิบหรือส่วนประกอบในการผลิตสิ่งของอื่นเพื่อการส่งออกนอกราชอาณาจักรต้องลงทะเบียนเป็นผู้ใช้โดยยื่นคำขอลงทะเบียนต่อสรรพสามิตพื้นที่แห่งท้องที่ที่สถานประกอบการตั้งอยู่ก่อนการซื้อหรือรับมอบแบตเตอรี่จากผู้ประกอบอุตสาหกรรมหรือผู้นำเข้าตามข้อ๒ พร้อมหลักฐานตามแบบ บต.๐๒ ท้ายประกาศนี้กรณีผู้ใช้ตามวรรคแรกมีสถานประกอบการหลายแห่งและตั้งอยู่ในหลายพื้นที่ให้ยื่นคำขอลงทะเบียนพร้อมหลักฐานตามบต.๐๒ ต่อสรรพสามิตพื้นที่ที่สำนักงานใหญ่ของผู้ใช้ตั้งอยู่ พร้อมทั้งระบุที่ตั้งและรายละเอียดเกี่ยวกับพื้นที่ที่มีสถานประกอบการตั้งอยู่ให้ชัดเจนข้อ ๗ ผู้ใช้ตามข้อ ๖ที่มีความประสงค์ขอเปลี่ยนแปลงรายชื่อผู้ประกอบอุตสาหกรรมหรือผู้นำเข้าแบตเตอรี่ซึ่งจำหน่ายหรือส่งมอบแบตเตอรี่ให้แก่ผู้ใช้หรือสูตรการผลิต ชื่อ ชนิดและจำนวนแบตเตอรี่ที่ได้รับลงทะเบียนแล้วให้ผู้ใช้แจ้งการเปลี่ยนแปลงดังกล่าวให้สรรพสามิตพื้นที่ที่ให้ลงทะเบียนทราบเป็นหนังสือก่อนการดำเนินการในส่วนที่เกี่ยวข้องไม่น้อยกว่าสามวันข้อ ๘ ผู้ใช้ตามข้อ ๖ต้องทำข้อตกลงการขอลงทะเบียนเป็นผู้ใช้แบตเตอรี่ที่ได้รับการยกเว้นภาษีที่ใช้เป็นวัตถุดิบหรือส่วนประกอบในการผลิตสิ่งของอื่นเพื่อการส่งออกนอกราชอาณาจักรต่อสรรพสามิตพื้นที่ตามแบบข้อตกลงการเป็นผู้ใช้แบตเตอรี่ที่ได้รับการยกเว้นภาษีที่ใช้เป็นวัตถุดิบหรือส่วนประกอบในการผลิตสิ่งของอื่นเพื่อการส่งออกนอกราชอาณาจักรท้ายประกาศนี้และยื่นต่อสรรพสามิตพื้นที่แห่งท้องที่ที่สถานประกอบการตั้งอยู่พร้อมกับการยื่นคำขอลงทะเบียนตามข้อ๖เมื่อเจ้าพนักงานสรรพสามิตได้ตรวจสอบคำขอลงทะเบียนและหลักฐานพร้อมทั้งข้อตกลงการขอลงทะเบียนตามวรรคหนึ่งแล้วหากเห็นว่าถูกต้องครบถ้วนให้เสนอสรรพสามิตพื้นที่เพื่อพิจารณาและลงนามในแบบ บต.๐๒และข้อตกลงการขอลงทะเบียนต่อไปข้อ ๙ ผู้ใช้ตามข้อ ๖สามารถใช้แบตเตอรี่ตามรายชื่อของผู้ประกอบอุตสาหกรรมหรือผู้นำเข้าที่ผู้ใช้ซื้อหรือรับมอบแบตเตอรี่สูตรการผลิต ชื่อ ชนิดหรือจำนวนแบตเตอรี่ที่ได้ลงทะเบียนกับสรรพสามิตพื้นที่แล้วไปเป็นวัตถุดิบหรือส่วนประกอบในการผลิตสิ่งของอื่นเพื่อการส่งออกนอกราชอาณาจักรได้โดยมิต้องลงทะเบียนเว้นแต่มีการเปลี่ยนแปลงในรายชื่อของผู้ประกอบอุตสาหกรรมหรือผู้นำเข้าที่ผู้ใช้ซื้อหรือรับมอบแบตเตอรี่สูตรการผลิต ชื่อ ชนิดหรือจำนวนแบตเตอรี่ที่ได้ลงทะเบียนไว้ข้อ ๑๐ การเลิกกิจการการโอนกิจการ การย้ายสถานที่ทำการหรือควบกิจการให้ผู้ใช้แจ้งเป็นหนังสือให้สรรพสามิตพื้นที่ที่สถานประกอบการตั้งอยู่ทราบก่อนดำเนินการไม่น้อยกว่าสิบห้าวันและในกรณีที่ผู้ใช้ถึงแก่ความตายให้ผู้รับผิดชอบแจ้งเป็นหนังสือให้สรรพสามิตพื้นที่ที่สถานประกอบการตั้งอยู่ทราบภายในสามสิบวันนับแต่วันที่ผู้ใช้ถึงแก่ความตายในกรณีที่เลิกกิจการ หรือโอนกิจการ หรือผู้ใช้ถึงแก่ความตายหากมีแบตเตอรี่ที่ได้รับการยกเว้นภาษีคงเหลือเป็นจำนวนเท่าใดให้ผู้ใช้หรือทายาทของผู้ใช้ที่ถึงแก่ความตายแจ้งให้เจ้าพนักงานสรรพสามิตทราบเพื่อดำเนินการตรวจสอบและเมื่อเจ้าพนักงานสรรพสามิตได้ตรวจสอบยอดคงเหลือแล้วผู้ใช้หรือทายาทของผู้ใช้ที่ถึงแก่ความตายสามารถจำหน่ายแบตเตอรี่ที่ได้รับการยกเว้นภาษีให้แก่ผู้ใช้แบตเตอรี่เป็นวัตถุดิบหรือส่วนประกอบในการผลิตสิ่งของอื่นเพื่อการส่งออกนอกราชอาณาจักรรายอื่นที่ได้ลงทะเบียนกับสรรพสามิตพื้นที่ที่สถานประกอบการตั้งอยู่หรือส่งกลับคืนให้ผู้ประกอบอุตสาหกรรมและผู้นำเข้าแบตเตอรี่ซึ่งจำหน่ายหรือส่งมอบแบตเตอรี่ที่ได้รับการยกเว้นภาษีสรรพสามิตให้แก่ผู้ใช้นั้นได้ข้อ ๑๑ หากผู้ใช้ไม่ประสงค์นำแบตเตอรี่ที่ได้รับการยกเว้นภาษีสรรพสามิตไปใช้เป็นวัตถุดิบหรือส่วนประกอบในการผลิตสิ่งของอื่นเพื่อการส่งออกนอกราชอาณาจักรให้ผู้ใช้ยื่นคำขออนุญาตต่อสรรพสามิตพื้นที่แห่งท้องที่ที่สถานประกอบการของผู้ใช้ตั้งอยู่เพื่อส่งแบตเตอรี่ที่ได้รับการยกเว้นภาษีสรรพสามิตกลับคืนให้ผู้ประกอบอุตสาหกรรมและผู้นำเข้าซึ่งเป็นผู้จำหน่ายหรือส่งมอบแบตเตอรี่ที่ได้รับการยกเว้นภาษีให้แก่ผู้ใช้นั้นข้อ ๑๒ กรณีแบตเตอรี่ที่ได้รับการยกเว้นภาษีสูญหายหรือขาดจำนวนไปจากสถานประกอบการโดยไม่มีเหตุผลอันสมควรหรือมิได้นำไปใช้เป็นวัตถุดิบหรือส่วนประกอบในการผลิตสิ่งของอื่นเพื่อการส่งออกนอกราชอาณาจักรภายในระยะเวลา๑ ปี นับแต่เวลาที่นำแบตเตอรี่ออกจากโรงอุตสาหกรรม หรือนำเข้ามาในราชอาณาจักร แล้วแต่กรณีผู้ใช้ต้องชำระเบี้ยปรับตามข้อตกลงที่ให้ไว้ต่อกรมสรรพสามิตจำนวนสองเท่าของค่าภาษีสรรพสามิตสำหรับจำนวนแบตเตอรี่ที่สูญหายหรือขาดจำนวนไปหรือที่มิได้นำไปใช้เป็นวัตถุดิบหรือส่วนประกอบในการผลิตสิ่งของอื่นเพื่อการส่งออกนอกราชอาณาจักรภายในระยะเวลา๑ ปีนับแต่เวลาที่นำแบตเตอรี่ออกจากโรงอุตสาหกรรมหรือนำเข้ามาในราชอาณาจักรแล้วแต่กรณีในอัตราภาษีที่ใช้บังคับ ณวันที่ความรับผิดในอันจะต้องเสียภาษีเกิดขึ้นเว้นแต่จะพิสูจน์ได้ว่าเป็นการสูญหายหรือขาดจำนวนไปโดยเกิดจากเหตุสุดวิสัยหรือมีเหตุผลอันสมควรและได้รับความเห็นชอบจากสรรพสามิตพื้นที่ที่ให้ลงทะเบียนไว้ข้อ ๑๓ หากผู้ใช้ไม่ปฏิบัติให้เป็นตามประกาศนี้หรือไม่ปฏิบัติตามข้อตกลงการขอลงทะเบียนเป็นผู้ใช้แบตเตอรี่ที่ได้รับการยกเว้นภาษีที่ใช้เป็นวัตถุดิบหรือส่วนประกอบในการผลิตสิ่งของอื่นเพื่อการส่งออกนอกราชอาณาจักรอาจถูกยกเลิก ระงับ หรือเพิกถอนการลงทะเบียนผู้ใช้ได้การยกเลิก ระงับ หรือเพิกถอนการลงทะเบียนผู้ใช้ตามวรรคหนึ่งให้ผู้อำนวยการสำนักมาตรฐานและพัฒนาการจัดเก็บภาษี ๒ มีอำนาจยกเลิก ระงับหรือเพิกถอนการลงทะเบียนผู้ใช้ได้ทั่วราชอาณาจักร และให้สรรพสามิตพื้นที่มีอำนาจยกเลิกระงับหรือเพิกถอนการลงทะเบียนผู้ใช้ได้เฉพาะผู้ใช้ที่ได้ลงทะเบียนกับสรรพสามิตพื้นที่นั้นเมื่อสั่งการให้ยกเลิก ระงับ หรือเพิกถอนการลงทะเบียนผู้ใช้แบตเตอรี่แล้วให้แจ้งการยกเลิก ระงับ หรือเพิกถอนให้แก่ผู้ประกอบอุตสาหกรรมหรือผู้นำเข้าที่ขายแบตเตอรี่ทราบหมวด ๓การจัดทำบัญชีและงบเดือน ข้อ ๑๔ ผู้ประกอบอุตสาหกรรมและผู้นำเข้าต้องจัดทำบัญชีประจำวันแสดงการรับและจ่ายแบตเตอรี่ที่ได้รับการยกเว้นภาษีที่จำหน่ายหรือส่งมอบให้แก่ผู้ใช้ตามแบบบต.๐๓-๐๒ ก ท้ายประกาศนี้ โดยเก็บไว้ที่โรงอุตสาหกรรมหรือสำนักงานหรือสถานที่เก็บของผู้นำเข้าเพื่อให้เจ้าพนักงานสรรพสามิตตรวจสอบได้ตลอดเวลา และให้จัดทำงบเดือนแสดงรายการรับการจ่ายและยอดคงเหลือแบตเตอรี่ใช้เป็นวัตถุดิบหรือส่วนประกอบในการผลิตสิ่งของอื่นเพื่อการส่งออกนอกราชอาณาจักรตามแบบบต.๐๔ ก ท้ายประกาศนี้ยื่นต่อสรรพสามิตพื้นที่แห่งท้องที่ที่โรงอุตสาหกรรมตั้งอยู่หรือท้องที่ที่ด่านศุลกากรที่มีการนำเข้าหรือด่านศุลกากรที่มีการดำเนินการพิธีการศุลกากรตรวจปล่อยสินค้าตั้งอยู่แล้วแต่กรณี ทราบ หรือส่งผ่านเครือข่ายอินเตอร์เน็ตของกรมสรรพสามิต ๑๕ ผู้ใช้ต้องจัดทำบัญชีประจำวันแสดงการรับการจ่ายและจำนวนคงเหลือวัตถุดิบแบตเตอรี่ที่ได้รับการยกเว้นภาษีตามแบบ บต.๐๓-๐๑ท้ายประกาศนี้ และบัญชีประจำวันแสดงการผลิตการจำหน่ายและจำนวนคงเหลือสิ่งของอื่นที่ใช้แบตเตอรี่เป็นวัตถุดิบหรือส่วนประกอบตามแบบบต.๐๓-๐๒ ท้ายประกาศนี้ เก็บไว้ประจำสถานประกอบการเพื่อให้เจ้าพนักงานสรรพสามิตตรวจสอบได้ตลอดเวลาและให้จัดทำงบเดือนแสดงรายการเกี่ยวกับวัตถุดิบแบตเตอรี่ การผลิต การจำหน่าย และยอดคงเหลือสิ่งของอื่นที่ส่งออกนอกราชอาณาจักรตามแบบบต.๐๔ ท้ายประกาศนี้ ยื่นต่อสรรพสามิตพื้นที่ที่สถานประกอบการตั้งอยู่ทราบหรือส่งผ่านเครือข่ายอินเตอร์เน็ตของกรมสรรพสามิตhttp:// ภายในวันที่สิบห้าของเดือนถัดจากเดือนที่ซื้อหรือรับมอบแบตเตอรี่จากผู้ประกอบอุตสาหกรรมหรือผู้นำเข้าข้อ ๑๖ การจัดทำบัญชีประจำวันและเอกสารประกอบตามข้อ๑๔ และข้อ ๑๕ ต้องทำให้แล้วเสร็จภายในสามวันนับแต่วันที่มีเหตุที่จะต้องลงรายการนั้นเกิดขึ้นและให้เก็บรักษาไว้ไม่น้อยกว่าห้าปีนับแต่วันที่ลงรายการนั้นข้อ ๑๗ ถ้ามีปัญหาอย่างใดอย่างหนึ่งเกี่ยวกับการปฏิบัติตามประกาศนี้ให้อธิบดีกรมสรรพสามิตเป็นผู้วินิจฉัยชี้ขาดข้อ ๑๘ ประกาศนี้ให้ใช้บังคับตั้งแต่วันออกประกาศเป็นต้นไปประกาศณ วันที่ ๒๕ มีนาคม พ.ศ. ๒๕๕๔พงษ์ภาณุเศวตรุนทร์อธิบดีกรมสรรพสามิต[เอกสารแนบท้าย]๑. คำขอยกเว้นภาษีสรรพสามิตสำหรับแบตเตอรี่ที่ใช้เป็นวัตถุดิบหรือส่วนประกอบในการผลิตสิ่งของอื่นเพื่อการส่งออกนอกราชอาณาจักร(บต.๐๑)๒. หนังสือยินยอมให้เจ้าพนักงานสรรพสามิตเข้าทำการตรวจสอบ๓. บัญชีรายชื่อผู้ใช้...........................ประกอบการยื่นคำขอยกเว้นภาษีสรรพสามิตบต.......... เลขที่................. ลงวันที่...............๔. บัญชีประจำวันแสดงการรับและการจ่ายแบตเตอรี่ที่ได้รับการยกเว้นภาษีสรรพสามิต(บต.๐๓-๐๒ ก)๕. งบเดือนแสดงรายการรับ การจ่ายและยอดคงเหลือแบตเตอรี่ที่ใช้เป็นวัตถุดิบหรือส่วนประกอบในการผลิตสิ่งของอื่นเพื่อการส่งออกนอกราชอาณาจักร(บต. ๐๔ ก)๖. คำขอลงทะเบียนและใบลงทะเบียนเป็นผู้ใช้แบตเตอรี่ที่ได้รับการยกเว้นภาษีสรรพสามิตที่ใช้เป็นวัตถุดิบหรือส่วนประกอบในการผลิตสิ่งของอื่นเพื่อการส่งออกนอกราชอาณาจักร(บต.๐๒)๗. เอกสารแนบ บต.๐๒๘. ข้อตกลงการขอลงทะเบียนเป็นผู้ใช้แบตเตอรี่ที่ได้รับการยกเว้นภาษีสรรพสามิตที่ใช้เป็นวัตถุดิบหรือส่วนประกอบในการผลิตสิ่งของอื่นเพื่อการส่งออกนอกราชอาณาจักร๙. บัญชีประจำวันแสดงการรับการจ่ายและจำนวนคงเหลือวัตถุดิบแบตเตอรี่ที่ได้รับการยกเว้นภาษี (บต.๐๓-๐๑)๑๐. บัญชีประจำวันแสดงการผลิต การจำหน่ายและจำนวนคงเหลือสิ่งของอื่นที่ใช้แบตเตอรี่เป็นวัตถุดิบหรือส่วนประกอบ(บต.๐๓-๐๒)๑๑. งบเดือนแสดงรายการเกี่ยวกับวัตถุดิบแบตเตอรี่ การผลิต การจำหน่ายและยอดคงเหลือสิ่งของอื่น เพื่อการส่งออกนอกราชอาณาจักร (บต. ๐๔) (ดูข้อมูลจากภาพกฎหมาย)ปริยานุช/ผู้จัดทำ๘ มิถุนายน๒๕๕๔ณัฐวดี/ตรวจ๘ มิถุนายน๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๖๐ ง/หน้า ๔๕/๓๐ พฤษภาคม ๒๕๕๔